คลอดน้องได้ 10 วันแล้วคลอดธรรมชาติ น้ำคาวปลาไหลแค่7-8 วันแล้วก็ไม่ไหลออกมาอีก แต่มีน้ำสีเหลืองอ่อนเหนียวๆไหลออกมาแทนใช่หนองหรือป่าว (ไม่ได้ไหลออกมาเยอะแบบน้ำคาวปลา) มีอาการ ปวดที่แผลปวดบริเวณท้องน้อยเวลาเดิน เวลานั้ง แสบ และคันบริเวณช่องคลอด อาการแบบนี้ใช่ติดเชื้อหลังคลอดไหม เราดูแลแผลทำความสะอาดดีมากทำไมถึงยังเป็น กังวลมากๆ
สวัสดีค่ะ น้ำคาวปลาปกตินั้นสามารถมาได้เป็นสีเลือดภายในประมาณ 1 สัปดาห์หลังคลอด หลังจากนั้นสีควรจะค่อยๆจางลงไปเช่นเป็นสีแดงอ่อนหรือสีน้ำตาลได้ถึงประมาณ 4 สัปดาห์หลังคลอดโดยน้ำสีเหลืองเหนียวๆดังกล่าวมานั้น อาจจะสารคัดหลั่งที่ตกค้างหลังคลอด หรืออาจเป็นการติดเชื้อของมดลูก/ปากมดลูก/ช่องคลอดได้เช่นกัน หากมีอาการปวดแผลเยอะ ปวดท้องน้อย คันช่องคลอดมาก มีไข้ร่วมด้วย ควรไปพบแพทย์เพื่อตรวจภายในยืนยันว่ามีการติดเชื้อหรือไม่ต่อไป ในเบื้องต้นให้งดการมีเพศสัมพันธ์ ไม่สวนล้างช่องคลอด ไม่ซื้อยาเหน็บหรือยาฮอร์โมนใดๆมาใช้เอง